கார்த்திகா விஜயராகவன்

கார்த்திகா விஜயராகவன் (Karthika Vijayaraghavan)(பிறப்பு: ஏப்ரல் 18,1988) இந்திய வம்சாவளியைச் சேர்ந்த துடுப்பாட்ட வீராங்கனை ஆவார். இவர் ஜெர்மனி மகளிர் தேசியத் துடுப்பாட்ட அணியின் இலக்குக் கவனிப்பாளர்-மட்டையாளராக விளையாடுகிறார்.

 இளமை வாழ்க்கை. 
கார்த்திகா இந்தியாவின் தமிழ்நாட்டின் ஆம்பூரில் பிறந்தார். குழந்தையாக இருந்தபோதே துடுப்பாட்டத்தில் மிகுந்த கொண்டிருந்தார். மேலும், தெருவோரத்தில் நடக்கும் விளையாட்டில் பங்கேற்றார். அதே சமயம் துடுப்பாட்டம்  என்பது ஆண்களுக்கான விளையாட்டு என்ற கருத்து இருந்ததால், இவரது பெற்றோர் இவரை கூடைப்பந்தாட்டம் விளையாட ஊக்குவித்தனர். பெரியவரான போதிலும்  5 அடி 2 அங்குலம் மட்டுமே உயரமாக இருந்த போதிலும், கார்த்திகா தனது நான்காம் வகுப்பிலிருந்தே 14 ஆண்டுகள் கூடைப்பந்தாட்டம் விளையடினார்.

ஒரு கூடைப்பந்து வீரராக, பெங்களூரு, இராட்டிரிய வித்யாலயா பொறியியல் கல்லூரியின் கூடைப்பந்தாட்ட அணியின் தலைவராக இருந்த கார்த்திகா, அணியை வெற்றிக்கு வழிநடத்தினார். மேலும் இவருக்கு விஸ்வேஸ்வரய்யா தொழில்நுட்பப் பல்கலைக்கழகத்தின் கோப்பை வழங்கப்பட்டது. கோடைகாலத்தில் துடுப்பாட்டமும் விளையாடியும் வருகிறார். மேலும் பெருநிறுவனஙகளுக்கிடையே நடக்கும் போட்டிகளிலும் பங்கேற்று வருகிறார்.Yerasala, Ikyatha (15 February 2022). "Gully Girl: How B'luru lass Karthika became Germany's wicket-keeper". Global Indian. Retrieved 1 March 2022.

2014 ஆம் ஆண்டில், இவர் துடுப்பாட்ட வீரரும், டென்ன்சு வீராருமான தனது கணவர் விஜயராகவனை மணந்தார். அடுத்த ஆண்டு, இவர்கள் ஜெர்மனியின் இசுடுட்கார்ட் நகருக்கு குடிபெயர்ந்தனர். அங்கு ஒரு துடுப்பாட்டச் சங்கத்தில் மட்டையாளராக விளையாடத் தொடங்கிய இவரின் கணவர், இவரையும் துடுப்பாட்டத்தில் பங்கேற்க இவரை ஊக்குவித்தார்.Harvey, Rob (23 August 2020). "Interview: Karthika Vijayaraghavan". Talkinaboutwomenscricket.com. Retrieved 19 July 2021.

 சொந்த வாழ்க்கை 
ஜெர்மனி அணியில், பெங்களூரைச் சேர்ந்த அனுராதா தொட்டபல்லாபூர் மற்றும் சரண்யா சதராங்கனி ஆகிய இருவரும் இவருடன் விளையாடுகின்றனர். களத்திற்கு வெளியே, ஸ்டட்கார்ட்டில் உள்ள ஒரு சுகாதார காப்பீட்டு நிறுவனத்தில் கார்த்திகா விஜயராகவன் பணியாற்றுகிறார்.

 மேற்கோள்கள் 

 வெளி இணைப்புகள் 



பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1988 பிறப்புகள்